Source: https://www.najpravo.sk/slovnik/d/dozivotie.html
Timestamp: 2020-07-15 04:51:48+00:00
Document Index: 2020403

Matched Legal Cases: ['súd ', 'súd ', '§ 144', '§ 145', '§ 155', '§ 172', '§ 179', '§ 180', '§ 181', '§ 185', '§ 187', '§ 188', '§ 189', '§ 190', '§ 191', '§ 199', '§ 200', '§ 201', '§ 208', '§ 284', '§ 291', '§ 293', '§ 296', '§ 297', '§ 313', '§ 314', '§ 354', '§ 355', '§ 368', '§ 418', '§ 419', '§ 425', 'Súd ']

Doživotie | D | Najprávo.sk - najlepší právny poradca
1.2. 2011, 21:24 | najpravo.sk
Doživotím je trest odňatia slobody na doživotie, ktorý môže súd uložiť iba za trestný čin, za ktorý to Trestný zákon vo svojej osobitnej časti dovoľuje, a len za podmienok, že
Ak súd odsudzuje páchateľa za:
dokonaný trestný čin úkladnej vraždy podľa § 144, vraždy podľa § 145, ublíženia na zdraví podľa § 155, nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 ods. 2, 3 alebo 4, obchodovania s ľuďmi podľa § 179, obchodovania s deťmi podľa § 180 ods. 2 alebo 3 alebo podľa § 181, brania rukojemníka podľa § 185, zavlečenia do cudziny podľa § 187, lúpeže podľa § 188, vydierania podľa § 189 ods. 2, 3 alebo 4, hrubého nátlaku podľa § 190 alebo § 191 ods. 2, 3 alebo 4, znásilnenia podľa § 199, sexuálneho násilia podľa § 200, sexuálneho zneužívania podľa § 201 ods. 2 alebo 3, týrania blízkej osoby a zverenej osoby podľa § 208, všeobecného ohrozenia podľa § 284, ohrozenia bezpečnosti vzdušného dopravného prostriedku a lode podľa § 291, zavlečenia vzdušného dopravného prostriedku do cudziny podľa § 293, založenia, zosnovania a podporovania zločineckej skupiny podľa § 296, založenia, zosnovania a podporovania teroristickej skupiny podľa § 297, teroru podľa § 313 alebo § 314, násilného prekročenia štátnej hranice podľa § 354 ods. 2, 3 alebo 4, prevádzačstva podľa § 355 ods. 3, 4 alebo 5, výroby detskej pornografie podľa § 368, genocídia podľa § 418, terorizmu a niektorých foriem účasti na terorizme podľa § 419 alebo neľudskosti podľa § 425,
ktorý už bol za takéto trestné činy, hoci aj v štádiu pokusu, dvakrát potrestaný nepodmienečným trestom odňatia slobody, uloží mu trest odňatia slobody na doživotie, ak sú splnené vyššie uvedené podmienky. Inak mu uloží trest odňatia slobody na dvadsaťpäť rokov, ak tomu nebránia okolnosti hodné osobitného zreteľa. Súd však nemôže takému páchateľovi uložiť trest odňatia slobody pod dvadsať rokov. Táto zásada sa volá „trikrát a dosť“.